I 2017 avsluttes hele serien med en ny innspilling med Engebretsen og Borglund. Dette albumet som har tittelen "Frem fra glemselen kap. 22 - Hjemkomsten" har vært planlagt i flere år. Per Johan Skjærstad og produsent Arve Sigvaldsen jobbet med dette prosjektet, men da Skjærstad døde i 2014 ble det lagt på is. Nå er planene realisert, og denne gang var ideen å spille inn de kjente sangene fra Lars Søraas' "Sangboka". Disse er fra samme periode som skillingsvisene som alle de andre albumene er basert på.